Iz razloga pod 4. točko 1. odstavka 68. člena, na podlagi 2. in 3. odstavka 70. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) – UPB, s spremembami in dopolnitvami), skladno s 25. členom Zakona o delovnih razmerjih (ZDR-1, Ur. l. RS, št. št. 21/13, s spremembami in dopolnitvami) Agencija Republike Slovenije za okolje objavlja prosto uradniško pripravniško delovno mesto

**SVETOVALEC– pripravnik (m/ž),** šifra DM 10010, na Sektorju za ravnanje z odpadki, na Uradu za varstvo okolja in narave, za določen čas s polnim delovnim časom, za čas pripravniške dobe desetih (10) mesecev.

Kandidati, ki se bodo prijavili na prosto delovno mesto, morajo izpolnjevati naslednji pogoj:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge:

* usposabljanje za samostojno oblikovanje manj zahtevnih gradiv s predlogi ukrepov
* usposabljanje za zbiranje, urejanje in priprava podatkov za oblikovanje zahtevnejših gradiv
* usposabljanje za pomoč pri pripravi predpisov in drugih zahtevnejših gradiv
* usposabljanje za opravljanje drugih upravnih nalog podobne zahtevnosti

Usposabljanje se bo izvajalo v Sektorju za ravnanje z odpadki, na Uradu za okolje in varstvo narave. Prednosti bodo imeli kandidati z opravljeno študijsko prakso ali delom med študijem na področju okoljske problematike. Želena je izobrazba s področja naravoslovja; varovanje okolja.

V Pravilniku o trajanju pripravništva, načinu, poteku in programu usposabljanja pripravnikov (Uradni list RS, št. 28/09) je v 2. členu navedeno, da je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela in oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. izjavo, da:

- je državljan Republike Slovenije,

* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega javnega natečaja dovoljuje Agenciji Republike Slovenije za okolje pridobitev teh podatkov iz uradne evidence.

Izbrani kandidat na delovnem mestu svetovalec – pripravnik ne bo imenovan v naziv, se mu pa skladno s 3. členom ZJU določijo pravice in obveznosti glede na naziv svetovalec III.

Kandidati za razpisano prosto uradniško delovno mesto vložijo prijavo na obrazcu »**prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Delovno razmerje z izbranim kandidatom bo sklenjeno za določen čas s polnim delovnim časom, in sicer za čas trajanja pripravništva deset (10) mesecev. Izbrani kandidat bo delo opravljal v prostorih Agencije Republike Slovenije za okolje, Vojkova 1b, Ljubljana.

Kandidat vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta SVETOVALEC – pripravnik (m/ž), šifra DM 10010, na Agenciji Republike Slovenije za okolje, pod zap. št. **»10033-8/2021«** na naslov: Agencija Republike Slovenije za okolje, Vojkova 1b, 1000 Ljubljana. Prijava je možna **do** **vključno petka, 12. 2. 2021**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Neizbrani kandidati bodo pisno obveščeni o neizboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 44 11 (Nika Javornik).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.